《送姚良甫二守之京》
明代·张弼

青衫同作缙云郎，漂泊东南各一方。旧事都成今日梦，壮怀不减少年狂。

江潮秋色供诗料，岭海蛮烟避剑芒。京国故人如我问，尘缨久欲濯沧浪。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。